Што тычыцца грошай, то, магчыма, іх трэба крыху больш, каб сачыць за хатай: падмурак, дах, уцяпленне сценаў, замяніць ацяпленне... Я ведаю: толькі ад мяне залежыць, ці вырашыцца праблема. Гэта пытанне аб адказнасці: у шматкватэрным будынку яна на кожным, але любы можа сказаць, што яго гэта не датычыцца. Тут я ведаю, што ніхто не прыбрэцца вакол хаты за мяне і не дагледзіць, каб не прадзіравіўся дах. Тут я сам вырашаю, як жыць, і мне гэта падабаецца.